**Cena rektora o najlepší umelecký výkon 2018**

**Rektor**

**Slovenskej technickej univerzity v Bratislave**

v snahe naplniť jednu z kľúčových úloh Vedenia STU smerujúcu k posilneniu motivácie pracovníkov STU na prezentáciu svojich špičkových vedeckých a umeleckých výkonov

**vyhlasuje finančne dotovanú cenu rektora o**

***1. originálne umelecké dielo za rok 2017,*
*2. originálne architektonické dielo za rok 2017.***

Vo všetkých prípadoch budú akceptované návrhy, kde je navrhovaným na ocenenie pracovník STU na ustanovený týždenný pracovný čas, interný doktorand alebo študent denného štúdia a jeho príslušnosť k STU bola zrejmá v čase realizácie diela. Akceptované budú iba návrhy zatiaľ neocenené v žiadnych súťažiach a diela, ktoré spadajú do kategórie registrovanej v CREUČ.

**Ocenenie** **vo forme finančnej odmeny**:

            Kategória 1. bude finančne dotovaná sumou 2000,- €.
            Kategória 2. bude finančne dotovaná sumou 2000,- €.

**Harmonogram ceny rektora**:

* **Vyhlásenie ceny rektora** – 9. 10. 2017
* **Uzávierka podávania návrhov** na Útvar vedy a medzinárodnej VT spolupráce v písomnej forme podpísané dekanom fakulty (alebo povereným členom vedenia fakulty) do 9. 2. 2018.

**Oficiálne vyhlásenie výsledkov ceny rektora -** na akademickej slávnosti pri príležitosti Dňa učiteľov a zverejnenie na webovom sídle STU.